صوبہ (مغلیہ سلطنت)

صُوبَہ جنوب ایشیائی زبانوں میں کسی ملک کے اُس حصّے کو کہتے ہیں جو کئی ضلعوں پر مشتمل ہوتا ہے، بھارت میں صوبہ کے لیے لفظ ریاست (state) بولا جاتا ہے اور عالمِ عرب میں عموماً صوبہ کے لیے لفظ محافظہ (governorate) استعمال کیا جاتا ہے۔ "صوبہ" کو اصلاً مغلیہ سلطنت نے اپنی علاقائی ذیلی تقسیموں اور ریاستوں کے لیے متعارف کیا تھا؛ اور بعد ازاں اسے برصغیر پاک و ہند کی دیگر حکومتوں نے بھی اپنا لیا۔ یہ لفظ عربی اور فارسی سے ماخوذ ہے۔ صوبہ کے والی / حاکم کو صُوبَہ دار کہا جاتا تھا، بعد میں ہندوستانی اور پاکستانی فوجوں کے ایک افسر کے لیے بھی صوبیدار کہا جانے لگا۔ صوبوں کو پادشاہ (شہنشاہ) اکبر نے اپنی 1572ء-1580ء کی انتظامی اصلاحات کے دوران قائم کیا تھا۔ ابتدائی طور پر صوبوں کی تعداد 12 تھی، لیکن فتوحات کے بعد اکبر کے عہدِ حکومت کے اختتام تک صوبوں کی تعداد بڑھ کر 15 ہو گئی۔ صوبوں کو سرکاروں یا اضلاع میں تقسیم کیا جاتا تھا۔ اور سرکاروں کو مزید پرگنوں یا محال میں تقسیم کیا جاتا تھا۔ اکبر کے بعد آنے والے بادشاہوں، خاص طور پر اورنگ زیب نے اپنی فتوحات کے ذریعے صوبوں کی تعداد کو مزید بڑھایا۔ جیسے ہی سلطنت اٹھارہویں صدی کے اوائل میں تحلیل ہونا شروع ہوئی، بہت سے صوبے خود مختار ہو گئے یا مرہٹوں یا ایسٹ انڈیا کمپنی کے زیرِ تسلط آ گئے۔

موجودہ دور میں صوبہ پاکستان کی ریاستوں کے لیے بولا جاتا ہے، خاص کر پنجابی، بلوچی اور اردو زبان میں۔

 تارِیخ 
ابتداً اکبر کی انتظامی اصلاحات کے بعد مغلیہ سلطنت کو 12 صوبوں میں تقسیم کیا گیا: کابل، لاہور، ملتان، دہلی، آگرہ، اودھ، الہ آباد، بہار، بنگال، مالوا، اجمیر اور گجرات۔ دکن کی فتح کے بعد انھوں نے وہاں مزید تین صوبے کی بنیاد رکھی: برار، خاندیش (ابتداً سنہ 1601ء میں اس کا نام تبدیل کر کے داندیش رکھا گیا) اور احمد نگر (سنہ 1636ء میں اس کا نام تبدیل کر کے دولت آباد اور پھر بعد میں اورنگ آباد رکھا گیا)۔

جہانگیر نے سنہ 1607ء میں اپنے دور حکومت میں اڑیسہ کو بنگال سے نکال کر صوبوں کی تعداد بڑھا کر 17 کردی۔ شاہ جہاں کے دور میں صوبوں کی تعداد 22 ہو گئی۔Mahajan, V.D. (1991, reprint 2007). History of Medieval India, Part II, New Delhi: S. Chand, , p.236n عہد حکومت کے 8ویں سال میں شہشناہ شاہ جہاں نے سرکارِ تلنگانہ کو صوبہ برار سے الگ کر کے اسے ایک نیا صوبہ بنا دیا۔ پھر سنہ 1657ء میں اسے صوبہ ظفر آباد (بیدر) میں ضم کر دیا گیا۔ سنہ 1629ء میں آگرہ کا نام اکبر آباد رکھا گیا اور سنہ 1648ء میں دہلی کا نام شاہجہان آباد کر دیا گیا۔Habib, I (2003). The Agrarian System of Mughal India 1556-1707, New Delhi: Oxford University Press, , pp.8n, 451 کشمیر کو کابل سے، ٹھٹہ (سندھ) کو ملتان سے اور بیدر کو احمد نگر سے الگ کر دیا گیا۔ کچھ عرصہ تک قندھار مغلیہ سلطنت کے تحت ایک الگ صوبہ تھا لیکن سنہ 1648ء میں یہ صفوی سلطنت کے ہاتھوں میں چلا گیا۔

اورنگ زیب نے سنہ 1686ء میں بیجاپور کو، سنہ 1687ء میں سِرا کو اور سنہ 1687ء میں گولکنڈہ کو نئے صوبوں کے طور پر شامل کیا۔ ان کے دور حکومت میں 22 صوبے تھے۔Mahajan, V.D. (1991, reprint 2007). History of Medieval India, Part II, New Delhi: S. Chand, , p.236n ان صوبوں کے نام کابل، کشمیر، لاہور، ملتان، دہلی، آگرہ، اودھ، الہ آباد، بہار، بنگالہ، اڑیسہ، مالوا، اجمیر، گجرات، برار، خاندیش، اورنگ آباد، بیدر، ٹھٹہ، بیجاپور، سِرا اور حیدرآباد (گولکنڈہ) تھے۔Habib, I (2003). The Agrarian System of Mughal India 1556-1707, New Delhi: Oxford University Press, , p.4 اورنگ زیب نے سنہ 1692ء میں آرکاٹ کو مغل صوبہ بنایا۔

مغلیہ سلطنت کے عہد میں پنجاب کا خطہ تین صوبوں پر مشتمل تھا: صوبہ لاہور، صوبہ ملتان اور صوبہ دہلی کے کچھ حصے۔ سکھ سلطنت (1799ء–1849ء) جس نے پنجاب کے خطہ پر حکومت کی، نے اپنے زیر انتظام علاقوں کے لیے بھی صوبہ کی اصطلاح استعمال کی، جن کی تعداد پانچ تھی۔

 مغلیہ سلطنت کے صوبہ جات کی فہرست 
 اکبر کے اصلاً بارہ صوبہ جات تھے 
اکبر (مغل شہنشاہ) کی انتظامی اصلاحات کے نتیجے میں تشکیل دیے گئے بارہ صوبہ جات:
#صوبہپائے تختقیامخاتمۂ انتظامخاتمۂ انتظام کا سبب1صوبہ کابُل (سرکارِ کشمیر سنہ 1586ء میں شامل کیا گیا)کابل1580ء26 نومبر 1738ءدرۂ خیبر کی جنگ کے نتیجے میں نادر شاہ کا قبضہ2صوبہ لاہورلاہور1580ء15 ستمبر 1758ءاحمد شاہ درانی کا قبضہ3صوبہ ملتانملتان1580ء1752ءاحمد شاہ درانی کا قبضہ4صوبہ اجمیراجمیر1580ء1758ءجئے پاجی راؤ سندھیا اور رام سنگھ کا قبضہ5صوبہ گجراتاحمد آباد1573ءفروری 1758ءدماجی راؤ گائیکواڑ کا قبضہ6صوبہ دہلی (صوبہ شاہجہان آباد کے نام سے بھی معروف تھا)دہلی1580ء21 ستمبر 1857ءجارج اینسن کا قبضہ7صوبہ آگرہآگرہ1580ء12 جون 1761ءسورج مَل کا قبضہ8صوبہ مالوہاُجین1568ء24 دسمبر 1737ءباجی راؤ اول اور بالاجی باجی راؤ کا قبضہ9صوبہ اودھفیض آباد، بعد میں لکھنؤ1572ء26 جنوری 1722ءسعادت علی خان اول کے ماتحت ہوا10صوبہ الہ آبادالہ آباد1580ء1772ءتُکوجی راؤ ہولکر اور ویساجی کرشن بِنیوالے کا قبضہ11صوبہ بِہارپٹنہ1576ء1733ءشجاع الدین محمد خان کے ماتحت ہوا12صوبہ بنگالہٹانڈہ (1574ء–1595ء)راج محل (1595ء–1610ء، 1639ء–1659ء)ڈھاکہ (1610ء–1639ء، 1660ء–1703ء)مرشد آباد (1703ء–1717ء)12 جولائی 1576ء1717ءمرشد قلی خاں کے ماتحت ہوا

 سنہ 1593ء کے بعد اضافہ کیے گئے صوبہ جات 
بعد میں جن صوبہ جات کا اضافہ کیے گئے وہ یہ تھے (تاریخ بلحاظ قیام):
#صوبہپائے تختقیامخاتمۂ انتظامخاتمۂ انتظام کا سببشہنشاہ13صوبہ ٹھٹہٹھٹہ28 مارچ 1593ء1737ءنور محمد کلہوڑہ کے ماتحت ہوااکبر14صوبہ برارایلچپور1596ء11 اکتوبر 1724ءآصف جاہ اول کے ماتحت ہوا15صوبہ خاندیشبرہان پور17 جنوری 1601ء1760ءبالاجی باجی راؤ کا قبضہ16صوبہ احمد نگر(سنہ 1636ء میں نام تبدیل کر کے دولت آباد رکھا گیا)(بعد میں پھر سے نام بدل کر اورنگ آباد رکھ دیا گیا)احمد نگر (1601ء–1636ء)دولت آباداورنگ آبادجولائی 1600ء(جون 1636ء میں مکمل فتح ہوا)1724ءآصف جاہ اول کے ما تحت ہوا17صوبہ اوڑیسہکٹک1605ءمارچ 1751ءرگھوجی بھونسلے اول کا قبضہجہانگیر18صوبہ تلنگانہناندیڑ1636ء1657ءصوبہ بیدر میں انضمامشاہ جہاں19صوبہ قندھارقندھار1638ء1648ءعباس صفوی دوم کا قبضہ20صوبہ کشمیرسری نگر1648ء1752ءاحمد شاہ درانی کا قبضہ21صوبہ بلخبلخ1646ء1647ءعبد العزیز خان کا قبضہ22صوبہ بدخشاںقندوز1646ء1647ءعبد العزیز خان کا قبضہ23صوبہ بیدربیدر1656ء11 اکتوبر 1724ءآصف جاہ اول کے ما تحت ہوا24صوبہ بیجاپوربیجاپور1684ء31 جولائی 1724ءآصف جاہ اول کے ما تحت ہوااورنگ زیب25صوبہ گولکنڈہ (بعد میں نام صوبہ حیدرآباد ہوا)حیدرآباد12 ستمبر 1687ء31 جولائی 1724ءآصف جاہ اول کے ما تحت ہوا26صوبہ سِراسِرا1687ء1766ءمادھو راؤ اول کا قبضہ27صوبہ آرکاٹجنجی1692ء1710ءسعادت اللہ خان اول کے ماتحت ہوا

 نِگار خانَہ 

وسط|تصغیر|مغلیہ سلطنت کے صوبہ جات (شمالی ہندوستان)
وسط|تصغیر|مغلیہ سلطنت کے صوبہ جات (جنوبی ہندوستان)
 حواشی 

 حوالہ جات 
 Keay, John (2000). India: a History. Grove Press, New York.
 Markovits, Claude (ed.) (2004). A History of Modern India: 1480–1950. Anthem Press, London.
 مزید پڑھیے 


زمرہ:اردو الفاظ اور جملے
زمرہ:اقسام ملکی تقسیمات
*
زمرہ:مغلیہ سلطنت کی ذیلی تقسیم